డీఎంకే చేతిలో కీలుబొమ్మనమ్మి పదవిని కట్టబెట్టానునవ్వుతూ రాజీనామా చేశారు48 గంటల్లో మాట మార్చారుపన్నీరుపై భగ్గుమన్న శశికళచెన్నై, ఫిబ్రవరి 8 (ఆంధ్రజ్యోతి): పన్నీర్ సెల్వం విశ్వాస ఘాతకుడని అన్నాడీఎంకే ప్రధాన కార్యదర్శి వీకే శశికళ ధ్వజమెత్తారు. ఆయన ప్రత్యర్థుల చేతిలో కీలుబొమ్మలా మారి పార్టీకి తీరని ద్రోహం చేశారన్నారు. అన్నాడీఎంకేకు, అమ్మ జయలలిత ఆశయాలకు అనుగుణంగా, విశ్వాసంగా నడచుకుంటారని నమ్మి పన్నీర్కు ముఖ్యమంత్రి పదవిని కట్టబెట్టానని చెప్పారు. చెన్నైలోని అన్నాడీఎంకే ప్రధాన కార్యాలయంలో బుధవారం ఉదయం జరిగిన పార్టీ శాసనసభ్యుల సమావేశంలో ఆమె ప్రసంగించారు. పార్టీ 33 ఏళ్ల ప్రస్థానంలో ఎన్నో ఆటుపోట్లు ఎదురయ్యాయన్నారు. ప్రత్యర్థుల ఎత్తుగడలను తిప్పికొట్టి జయలలిత, తాను విజయం సాధించామని చెప్పారు. జయ మృతి చెందిన తర్వాత పార్టీలో చీలికలు వస్తాయని ప్రత్యర్థులు ఆశ పడ్డారన్నారు. వారి ఆశలన్నీ అడియాసలై పార్టీ ఒకే కుటుంబంలా కలసికట్టుగా కొనసాగిందని చెప్పారు. పన్నీర్ తిరుగుబాటుతో ఎలాంటి ముప్పూ లేదని, పార్టీ ఒక్కటిగానే ఉంటుందని అన్నారు. అన్నాడీఎంకే బలపడుతుండటాన్ని చూసి ఓర్వలేక డీఎంకే చేసిన కుట్రల్లో పార్టీకి చెందిన పలువురు పావులయ్యారన్నారు. జయ మృతి చెందిన వెంటనే పన్నీర్ సహా పలువురు నాయకులు ముఖ్యమంత్రి పదవిని చేపట్టమని తనపై ఒత్తిడి చేశారన్నారు. ఆ సమయంలో తానా పదవిని చేపట్టలేని స్థితిలో ఉండటం వల్ల పన్నీర్ సెల్వంకు అప్పగించానని తెలిపారు. తర్వాత జరిగిన సంఘటనలన్నీ తనను దిగ్ర్భాంతికి గురి చేశాయన్నారు. ముఖ్యంగా జయలలితకు బద్ధ శత్రువులైన డీఎంకే శాసన సభ్యులతో పన్నీర్ చెట్టాపట్టాలేసుకుని తిరగటం చూసి ఆందోళన చెందానని చెప్పారు. తనపై ప్రత్యర్థుల నుంచి ఇన్ని రోజులూ రాని వ్యతిరేకత ఇప్పుడే రావటానికి కారణమేమిటో పార్టీ శ్రేణులు అర్థం చేసుకోవాలన్నారు. తాను ముఖ్యమంత్రి కావడం డీఎంకేకు ఇష్టం లేదని పరోక్షంగా వ్యాఖ్యానించారు. పన్నీర్ సెల్వంతో బలవంతంగా రాజీనామా చేయించలేదని చెప్పారు. ఎమ్మెల్యేల సమావేశం జరిగిన రోజున తనపక్కనే కూర్చుని తనను సభాపక్ష నాయకురాలిగా ఆయనే ప్రతిపాదించారని తెలిపారు. నవ్వుతూనే సీఎం పదవికి రాజీనామా లేఖలో సంతకం చేశారని, ఈ దృశ్యాలన్నీ ప్రసార మాధ్యమాలలో వచ్చినవేనని ఆమె చెప్పారు. ఈ నెల 5న ఎమ్మెల్యేల సమావేశం రహస్యంగా జరగలేదని, ప్రసార మాధ్యమాలలో రెండు రోజులకు ముందే ప్రకటనలు జారీ చేశామని ప్రస్తావించారు. ముఖ్యమంత్రిగా ఉన్న పన్నీర్సెల్వం తనకు ఆ సమావేశం గురించే తెలియదని చెబుతుండటం విడ్డూరంగా ఉందని వ్యాఖ్యానించారు. పార్టీ శాసన సభ్యుల సమావేశంలో అందరితోనూ ఆప్యాయంగా ఉంటూ నవ్వుతూ తిరిగి, తనను శాసనసభా పక్ష నాయకురాలిగా ప్రతిపాదించిన పన్నీర్ సెల్వం 48 గంటలలోనే మాట మార్చడం, బలవంతంగా రాజీనామా చేయించారని ఆరోపించటం అత్యంత గర్హనీయమని పేర్కొన్నారు. ఈ 48 గంటలోపే మనసు మారటానికి, పార్టీపై బురద జల్లేందుకు సిద్ధం కావటానికి ఆయనకు ధైర్యం ఎక్కడి నుంచి వచ్చిందో అందరికీ తెలిసిందేనని చెప్పారు. శాసనసభ సమావేశాలలోనే ఆయన దురైమురుగన వంటి డీఎంకే నాయకులతో సన్నిహితంగా వ్యవహించారన్నారు. 2021 వరకు పన్నీర్ ముఖ్యమంత్రిగా ఉండాలని దురైమురుగన్ అన్నపుడు పన్నీర్ స్పందించలేదని గుర్తు చేశారు. ముఖ్యమంత్రిగా ఉంటూ ప్రత్యర్థులతో చేతులు కలుపుతున్న పన్నీర్ సెల్వం ప్రవర్తనను చూసి కలత చెందిన మంత్రులు, శాసన సభ్యులు తనకు ఫిర్యాదు చేశారని తెలిపారు. తాను మాత్రం పన్నీర్ సెల్వం విశ్వాపాత్రుడని ఆయనపై అనుమానాలు పెట్టుకోవద్దని మందలించానన్నారు. చివరకు తన నమ్మకాన్ని వమ్ము చేసేలా పార్టీకి ద్రోహం చేశారని శశికళ ఆగ్రహం వ్యక్తం చేశారు. నమ్మి నట్టేట ముంచే ద్రోహిగా పేరు తెచ్చుకున్న పన్నీర్ సెల్వంను పార్టీ నుండి కూడా తొలగిస్తామని ప్రకటించారు. అన్నాడీఎంకేకు వ్యతిరేకంగా సాగే కుతంత్రాలను సమర్థవంతంగా తిప్పి కొడతామని శపథం చేశారు. ఇన్నేళ్ల పాటు అమ్మ జయలలిత కోసమే బతికానని, ఇకపై కూడా అమ్మ ఆశయాలను నెరవేర్చే దిశగానే పార్టీకి సేవ చేస్తానని చెప్పారు.
dmca chetilo keelubommanammi padavini kattabettaanuvanvutuu rajinama chesaru48 gantallo maata maarchaarupanniirupai bhaggumanna sasikalachennai, fibravari 8 (aandhrajyoti): pannir selvam vishwaasa ghaatakudani annadienke pradhaana kaaryadarsi veeke sasikala dhvajamettaaru. aayana pratyarthula chetilo keelubommala maari paarteeki teerani droham chesaarannaaru. annaadeeenkeku, amma jayalalita aasayaalaku anugunamgaa, vishwaasamgaa nadachukuntaarani nammi panneerku mukhyamantri padavini kattabettaanani cheppaaru. chennailooni annadienke pradhaana kaaryaalayamlo budhavaaram udayam jarigina party saasanasabhyula samavesamlo aame prasanginchaaru. party 33 ella prasthaanamlo enno autupotlu edurayyaayannaaru. pratyarthula ettugadalanu tippikotti jayalalita, taanu vijayam saadhinchaamani cheppaaru. jaya mruti chendina tarvaata paartiiloo cheelikalu vastaayani pratyarthulu aasha paddaarannaaru. vaari aasalannee adiasalai party oke kutumbamla kalasikattugaa konasaagindani cheppaaru. pannir tirugubaatuto elanti muppuu ledani, party okkatigaane untundani annaru. annadienke balapadutundataanni chusi orvaleka dmca chesina kutrallo paarteeki chendina paluvuru paavulayyaarannaaru. jaya mruti chendina ventane pannir sahaa paluvuru naayakulu mukhyamantri padavini chepattamani tanapai ottidi chesaarannaaru. aa samayamlo taanaa padavini chepattaleni sthitilo undatam valla pannir selvanku appaginchaanani telipaaru. tarvaata jarigina sanghatanalannee tananu digrbhaantiki guri chesaayannaaru. mukhyamgaa jayalalitaku baddha satruvulaina dmca saasana sabhyulatho pannir chettapattalesukuni tiragatam chusi aandolana chendaanani cheppaaru. tanapai pratyarthula nunchi inni rojuluu raani vyatirekata ippude raavataaniki karanamemito party shrenulu artham chesukovalannaru. taanu mukhyamantri kaavadam dmcake ishtam ledani parokshamgaa vyaakhyaaninchaaru. pannir selvamtho balavantamgaa rajinama cheyinchaledani cheppaaru. emmelyela samavesam jarigina rojuna tanapakkane kuurchuni tananu sabhapaksha nayakuraliga aayane pratipaadinchaarani telipaaru. navvutune cm padaviki rajinama lekhalo santakam chesarani, ee drushyaalannii prasara maadhyamaalalo vachinavenani aame cheppaaru. ee nela 5na emmelyela samavesam rahasyamgaa jaragaledani, prasara maadhyamaalalo rendu rojulaku munde prakatanalu jaarii chesamani prastaavinchaaru. mukhyamantrigaa unna pannirselvam tanaku aa samavesam gurinche teliyadani chebutundatam vidduuramgaa undani vyaakhyaaninchaaru. party saasana sabhyula samavesamlo andaritoonuu aapyaayamgaa untuu navvutuu tirigi, tananu sasanasabha paksha nayakuraliga pratipaadinchina pannir selvam 48 gantalalone maata marchadam, balavantamgaa rajinama cheyinchaarani aaropinchatam atyanta garhaneeyamani perkonnaru. ee 48 gantalope manasu maarataaniki, paartiipai burada jallenduku siddham kaavataaniki aayanaku dhairyam ekkadi nunchi vachindo andarikee telisindenani cheppaaru. saasanasabha samavesalalone aayana duraimurugana vanti dmca naayakulatho sannihitamgaa vyavahinchaarannaaru. 2021 varaku pannir mukhyamantrigaa undaalani duraimurugan annapudu pannir spandinchaledani gurtu chesaru. mukhyamantrigaa untuu pratyarthulatho chetulu kaluputunna pannir selvam pravartananu chusi kalata chendina mantrulu, saasana sabhyulu tanaku firyaadu chesarani telipaaru. taanu maatram pannir selvam vishwaapaatrudani aayanapai anumaanaalu pettukovaddani mandalinchaanannaaru. chivaraku tana nammakaanni vammu chesela paarteeki droham chesarani sasikala aagraham vyaktam chesaru. nammi natteta munche drohigaa paeru tecchukunna pannir selvamnu party nundi kuudaa tolagistaamani prakatinchaaru. annaadeeenkeku vyatirekamgaa saage kutantraalanu samarthavantamgaa tippi kodatamani sapatham chesaru. innella paatu amma jayalalita kosame batikaanani, ikapai kuudaa amma aasayaalanu neraverche disagaane paarteeki seva chestaanani cheppaaru.